Vec T‑425/11
Helénska republika
proti
Európskej komisii
„Štátna pomoc – Grécke kasína – Režim upravujúci 80 % daň zo vstupného v rôznych výškach – Rozhodnutie, ktorým sa pomoc vyhlasuje za nezlučiteľnú s vnútorným trhom – Pojem štátna pomoc – Výhoda“
Abstrakt – Rozsudok Všeobecného súdu (druhá komora) z 11. septembra 2014
1.      Žaloba o neplatnosť – Žaloba členských štátov – Žaloba proti rozhodnutiu Komisie konštatujúcemu nezlučiteľnosť pomoci s vnútorným trhom – Prípustnosť nepodmienená preukázaním záujmu na konaní
(Článok 263 ZFEÚ)
2.      Pomoc poskytovaná štátmi – Pojem – Právna povaha – Výklad na základe objektívnych kritérií – Súdne preskúmanie – Rozsah
(Článok 107 ods. 1 ZFEÚ)
3.      Pomoc poskytovaná štátmi – Pojem – Režim upravujúci identickú sadzbu dane na odlišné vstupné – Vstupné stanovené verejnými orgánmi – Zvýhodnenie podnikov, ktoré uplatňujú nižšie vstupné – Neexistencia
(Článok 107 ods. 1 ZFEÚ)
1.      Pozri text rozhodnutia.
(pozri body 33, 34)
2.      Pozri text rozhodnutia.
(pozri body 37 – 43)
3.      Pokiaľ ide o vnútroštátnu právnu úpravu, ktorá stanovuje jednak jednotnú daň z ceny vstupeniek do kasín a jednak dve odlišné regulované ceny vstupeniek, v situácii, keď je podiel uhrádzaný štátu všetkými kasínami vypočítaný ako podiel zo sumy, ktorú tieto kasína skutočne vybrali na tento účel, skutočnosť, že kasína, na ktoré sa uplatňuje nižšie vstupné, odvádzajú štátu prostredníctvom preskúmavaného opatrenia nižšie sumy ako kasína, na ktoré sa uplatňuje vyššie vstupné, pričom tieto sumy sú proporčne rovnaké, nepostačuje na preukázanie existencie zvýhodnenia kasín patriacich do prvej kategórie v zmysle článku 107 ods. 1 ZFEÚ.
(pozri body 55, 57, 68)